|  |  |  |  |  |
| --- | --- | --- | --- | --- |
| Razred: 2. | Predmet: MAT | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** MERIM PROSTORNINO | | | | |
| **Cilji:**   * Učenci prepoznajo in poimenujejo tekočine. * Ocenijo, primerjajo in merijo prostornino z nestandardnimi enotami. * Pravilno uporabljajo izraza večji/manjši. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** U/90, 91, DZ 4/21, različne posode in kozarci | | | | |
| **IZVEDBA UČNE URE** | | | | |
| * Posode različnih oblik in velikost napolnimo do vrha z vodo.   Učenci ocenijo, v kateri posodi je največ/najmanj vode in jih uredijo glede na prostornino posode.  Učenci odgovorijo na vprašanje: Kako bi preverili ali smo pravilno uredili posode?  Ena od možnosti: vodo iz posodice prelijemo v večjo posodo in označimo do kod sega. Postopek ponovimo za vse posode.  Učenci še enkrat uredijo posode glede na prostornino.  Ko so posode urejene po prostornini, lahko še enkrat preizkusimo, če je ureditev pravilna.  V posodo, ki drži najmanj vode, nalijemo tekočino do vrha, nato jo prelijemo v naslednjo posodo. Dolijemo vode do vrha in jo prelijemo v naslednjo posodo ...  Učenci ugotovijo, da najvišja posoda nima nujno tudi največje prostornine.   * Pri prejšnji dejavnosti smo za ugotavljanje, katera posoda drži več, uporabljali vodo.   Učenci predlagajo, kaj bi lahko uporabili namesto vode, npr. sok, malinovec, mleko, olje. Učencem povemo, da te snovi imenujemo **tekočine**. Učenci naštevajo tekočine.   * **Učbenik, str. 90**   zgornja naloga  Poiščejo, kaj ne sodi zraven. Svojo odločitev tudi pojasnijo.  spodnja naloga  Preberejo napisa pri Binetu in Lili.  Preberejo besede in pojasnijo, zakaj so rumeno obarvane besede tekočine.   * **Učbenik, str. 91**   Delo poteka v paru. Vsak par potrebuje večjo posodo ter večji in manjši kozarec.  Učenci najprej natančno preberejo navodila.  1. naloga  Prostornino večje posode izmerita najprej z večjim, nato pa še z manjšim kozarcem. Preden se lotita merjenja, morata najprej oceniti, koliko večjih/manjših kozarcev drži posoda. Oceno in meritev zapišeta v zvezek.  2. naloga  - Izvedejo dejavnost po enakem postopku kot pri prvi nalogi, le da tokrat merita oba  z enakima kozarcema.   * Učenci rezultate med seboj primerjajo. Pogovorimo se, zakaj so pri prvi nalogi namerili različno število kozarcev, pri drugi nalogi pa so namerili enako število kozarcev vode. Razmišljajo: Zakaj v posodo nalijemo manj velikih kozarcev vode kot majhnih?   3. naloga  Par (skupina) učencev potrebuje tri različno velike posode in en kozarec. Za vsako posodo najprej ocenijo, koliko kozarcev vode/tekočine bodo nalili vanjo, nato pa to tudi izmerijo. Ocene in meritve zapisujejo v zvezek. Na koncu meritve med seboj primerjajo.   * **DZ 4, str. 21**   1.–4. naloga  Samostojno rešijo naloge.  Preverimo pravilnost rešitev. | | | | |